Nezaposlenost i izbori u Ohaju
Republikanci su prema najnovijim anketama u Ohaju imali prednost nad demokratama, a najveća briga za sve je velika nezaposlenost
Vlasnik knjižare u Vilmingtonu Den Stjuart kaže da postoji glavno pitanje koje će uticati na njegovo glasanje na srednjoročnim izborima u Ohaju. Stjuart je radio u firmi koja najviše zapošljava u regionu – nemačkoj transportnoj kompaniji „DHL Ekspres“, koja obuhvata i veliki aerodrom u Vilmingtonu, na kojem je u najboljim vremenima radilo do osam hiljada ljudi. „“ Ali tokom 2008. „DHL“, koji je postao vlasnik aerodroma kada je kupio kompaniju „Erborn ekspres“ 2003 – saopštio je da zatvara pogone u Vilmingtonu. Hiljade ljudi su ostale bez posla, uključujući i Dena Stjuarta, a stopa nezaposlenosti u okrugu Klinton se naglo povećala. Mark Rembert je jedan od direktora Nove energije za okrug Klinton, organizacije koja istražuje mogućnosti za otvaranje novih radnih mesta u Vilmingtonu i okolini. „ Političari koriste to pitanje. Bivši republikanski kongresmen Džon Kejsić kandidovao se za guvernera Ohaja protiv aktuelnog guvernera, demokrate Teda Striklenda. U jednom od njegovih predizbornih spotova ističe se gubitak radnih mesta u „DHL-u“. Suzan Holidej je trenutno nastavnica na Državnom univerzitetu Ohaja, koji je pokrovitelj programa za informisanje otpuštenih radnika o mogućnostima koje su im dostupne. Holidej, koja je izgubila prethodni posao u okrugu Klinton, ne okrivljuje sadašnjeg guvernera Teda Striklenda za visoku stopu nezaposlenosti u Ohaju. I dok se priča o krivici za gubitak radnih mesta širi Ohajom, svi kandidati se trude da pridobiju glasove neopredeljenih birača kao što je Den Stjuart, koji nije toliko zabrinut za ono što se dogodilo u prošlosti, koliko ga brine šta će biti u budućnosti. „ Najnovija istraživanja javnog mnjenja pokazuju da je Kejsić uverio više glasača da je on najbolji kandidat za guvernera. Najnovija anketa koju je sproveo „Kvinipijak“ pokazuje da Kejsić vodi ispred Striklenda sa 51 prema 41 odsto - medju onima koji će verovatno glasati u Ohaju.